CELEX: 62007TN0462
Language: sl
Date: 2007-12-19 00:00:00
Title: Zadeva T-462/07: Tožba, vložena 19. decembra 2007 – GALP Energia España in drugi proti Komisiji

23.2.2008   
            
            
               SL
            
            
               Uradni list Evropske unije
            
            
               C 51/50
            
         Tožba, vložena 19. decembra 2007 – GALP Energia España in drugi proti Komisiji
   (Zadeva T-462/07)
   (2008/C 51/92)
   Jezik postopka: angleščina
   Stranke
   
      Tožeče stranke: GALP Energia España SA (Madrid, Španija), Petróleos de Portugal SA (Lizbona, Portugalska) in GALP Energia, SGPS, SA (Lizbona, Portugalska) (zastopnik: M. Slotboom, odvetnik)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               Primarno, izpodbijana odločba naj se razglasi za nično, ali
            
         
               —
            
            
               podredno, členi 1, 2, in 3 te odločbe naj se, kar zadevajo tožeče stranke, razglasijo za nične, ali
            
         
               —
            
            
               podredno, člen 2 te odločbe naj se, kar zadeva globo, ki je bila naložena tožečim strankam, razglasi za ničnega, ali
            
         
               —
            
            
               podredno, naj se globa, ki je bila naložena tožečim strankam v členu 2 odločbe, zniža;
            
         
               —
            
            
               Komisiji Evropskih skupnosti naj se naloži plačilo stroškov postopka.
            
         Tožbeni razlogi in bistvene trditve
   Tožeče stranke s tožbo zahtevajo razglasitev ničnosti ali delne ničnosti Odločbe Komisije C(2007)4441 konč. z dne 3. oktobra 2007 v zvezi s postopkom izvajanja člena 81 ES (Zadeva COMP/38710 – Bitumen Španija) s katero je Komisija odločila, da so tožeče stranke poleg drugih podjetji sodelovale pri številnih sporazumih in usklajenih ravnanjih glede poslov v zvezi s cestogradbenim bitumnom na ozemlju ozemlje Španije, ki so se nanašali na sporazume o razdelitvi trga in na usklajevanje cen.
   Tožeče stranke svoje zahtevke utemeljujejo z naslednjimi tožbenimi razlogi:
   
               —
            
            
               V nasprotju z načelom dobrega upravljanja iz člena 41 Listine o temeljnih pravicah Evropske unije Komisija ni izvedla poštene, skrbne in nepristranske presoje, saj je svojo neodvisno presojo pomembnih dejstev nadomestila z nejasnimi in netočnimi obtožbami, ki so jih podali drugi prosilci za ugodno obravnavo.
            
         
               —
            
            
               Komisija naj bi z očitno napačno presojo in napačno uporabo prava kršila člen 81 ES in člen 23(2) Uredbe Sveta št. 1/2003 (1), s tem da je odločila, da je družba GALP Energia España sodelovala pri razdelitvi kupcev, pri mehanizmih nadzora in nadomestil ali kateri od oblik cenovnih režimov, kot so opisane v izpodbijani odločbi.
            
         
               —
            
            
               Poleg tega na bi Komisija kršila člen 81 ES in člen 23(2) Uredbe Sveta št. 1/2003 z določitvijo trajanja domnevne kršitve člena 81 ES, s tem da je odločila, da je vpletenost družbe GALP Energia España v prepovedana ravnanja trajala do oktobra 2002. Tožeče stranke navajajo še, da je Komisija navedene določbe kršila z določitvijo višine globe, ki jim jo je naložila.
            
         
               —
            
            
               Nazadnje, glede na to, da Komisija ni izvedla skrbne in nepristranske presoje, je šlo za pomanjkljivo dokazovanje in kršitev načela obvezne obrazložitve iz člena 253 ES.
            
         
      (1)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, str. 1).